Document ID: 32008R0634

KOMMISSIONENS FORORDNING (EF) Nr. 634/2008
af 27. juni 2008
om fastsættelse af de nedsatte landbrugselementer og den tillægstold, der gælder ved indførsel fra Schweiz til Fællesskabet af visse varer med indhold af mejeriprodukter, som er omfattet af Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, og
ud fra følgende betragtninger:
(1)
Ved aftalen mellem Det Europæiske Fællesskab og Det Schweiziske Forbund (2) af 26. oktober 2004 (i det følgende benævnt »aftalen«) blev protokol nr. 2 til aftalen mellem Det Europæiske Økonomiske Fællesskab og Det Schweiziske Forbund af 22. juli 1972 erstattet af en ny protokol nr. 2 om visse forarbejdede landbrugsprodukter. Til gennemførelse af denne protokol har Den Blandede Komité EF-Schweiz ved afgørelse nr. 1/2008 (3) ændret hjemmemarkedsreferencepriserne pr. 1. februar 2008.
(2)
Det er derfor nødvendigt at fastsætte de landbrugselementer og den tillægstold, der skal gælde fra den 1. februar 2008 for visse produkter med indhold af mejeriprodukter, som indføres fra Schweiz til Fællesskabet.
(3)
Da aftalen finder anvendelse fra den 1. februar 2008, bør foranstaltningerne i denne forordning anvendes fra samme dato -
UDSTEDT FØLGENDE FORORDNING:
Artikel 1
De nedsatte landbrugselementer og den tillægstold, der fra den 1. februar 2008 gælder ved indførsel fra Schweiz af visse varer med indhold af mejeriprodukter, som er omfattet af tabel 1 i bilag B til forordning (EF) nr. 3448/93, er fastsat i bilaget.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. februar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 2008.

Labels: 17
3
6
18
15